Валерый Раеўскі пасля прагляду растлумачыў журналістам свой інтарэс да маладога талента тым, што Рыгор Цісецкі неардынарны, мысліць незвычайна і непадобна да іншых. Акрамя таго, рэжысёр хацеў даць магчымасць маладому аўтару акунуцца ў тэатральную атмасферу, адчуць, што называецца "пах куліс". Гаварыць пра Рыгора Цісецкага як пра драматурга, які адбыўся, яшчэ, вядома, рана, але калі ў яго з'явіцца дастойная акадэмічнага тэатра п'еса, то Валерый Раеўскі не выключыў пастаноўку сапраўднага спектакля.